als_Latn dik_Latn sna_Latn
Demokracia në Veprim ka njoftuar për 11 ankesa të saj drejtuar në Panelin Zgjedhor për Ankesa dhe Parashtresa, për shkeljet e partive politike gjatë fushatës, janë marrë vendime.
Gjithsej numri i ankesave të shqyrtuara arrin në 24, ndërsa në proces të trajtimit në PZAP janë edhe 30 ankesa të tjera të dorëzuara vetëm nga ana jonë.
“Gjobat e shqiptuara deri më tani, në bazë të ankesave tona, arrin shumën 41,900 Euro për 24 ankesa”, thuhet në njoftimin e DnV.
DnV ju bënë thirrje subjekteve politike dhe kandidatëve të tyre që të largojnë materialet e fushatës zgjedhore, posterët, njoftimet nga hapësirat publike që përfshijnë shtyllat elektrike, shenjat e komunikacionit, transformatorët e energjisë elektrike, drunjtë dhe objektet tjera publike, kulturore, fetare dhe të tjera siç përcaktohen në nenin 33 të Ligjit për Zgjedhjet e Përgjithshme. /Insajderi.com
als_Latn als_Latn als_Latn als_Latn